MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR.48
privind prelungirea contractului de finanţare nr. 2174/09.09.2011, pentru proiectul “Craiova Water Park-Complex de agrement acvatic în Parcul Tineretului din municipiul Craiova”, până la data de 30.04.2017
 
Consiliul Local al Municipiului Craiova, întrunit în şedinţa ordinară din data de 21.07.2016;

 Având în vedere raportul nr.118423/2016 întocmit de Direcţia Elaborare şi Implementare Proiecte prin care se propune aprobarea prelungirii contractului de finanţare nr. 2174/09.09.2011, pentru proiectul “Craiova Water Park-Complex de agrement acvatic în Parcul Tineretului din municipiul Craiova”, până la data de 30.04.2017;     

În conformitate cu prevederile Legii nr.273/29.06.2006 privind finanţele publice locale, cu modificarile si completarile ulterioare, Hotărârii Guvernului nr.759/2007 privind regulile de eligibilitate a cheltuielilor efectuate in cadrul operaţiunilor finanţate prin programele operaţionale, cu modificările şi completările ulterioare, Ordinul de cheltuieli eligibile pentru domeniul major de intervenţie 5.2. „Crearea, dezvoltarea, modernizarea infrastructurii de turism pentru valorificarea resurselor naturale şi creşterii calităţii serviciilor turistice”, modificat şi completat şi Instructiunilor nr.144/10.12.2015 şi nr.146/17.06.2016 emise de Autoritatea de Management pentru POR Ministerul Dezvoltării Regionale şi Administraţiei Publice;

În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.e, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă prelungirea contractului de finanţare nr.2174/09.09.2011, cod SMIS 14794, semnat în cadrul POR 2007-2013 pentru proiectul “Craiova Water Park-Complex de agrement acvatic în Parcul Tineretului din municipiul Craiova”, până la data de 30.04.2017, în vederea îndeplinirii integrale a obiectivelor şi indicatorilor proiectului şi asigurării functionalităţii acestuia.
Art.2. Se aprobă cuprinderea valorii cheltuielilor necesare finalizării proiectului “Craiova Water Park-Complex de agrement acvatic în Parcul Tineretului din municipiul Craiova” din Lista proiectelor ce pot fi declarate nefuncţionale, în bugetul de venituri şi cheltuieli al municipiului Craiova, pentru anul 2017, sumă care va fi cuantificată în mod real şi exact, în funcţie de valoarea lucrărilor realizate şi decontate la data de 31.12.2016, urmând ca suma rezultată să fie supusă aprobării Consiliului Local al Municipiului Craiova, odată cu adoptarea bugetului de venituri şi cheltuieli aferent anului 2017.
Art.3. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

